b'\n_START_ARTICLE_\nBrasilian Grand Prix 2016\n_START_SECTION_\nKilpailu\n_START_PARAGRAPH_\nRomain Grosjean ajoi sein\xc3\xa4\xc3\xa4n ennen kilpailun alkua jouduttuaan vesiliirtoon. H\xc3\xa4n ei osallistunut kilpailuun. Kilpailu alkoi turva-auton per\xc3\xa4st\xc3\xa4 rankkasateen vuoksi. Seitsem\xc3\xa4n ajetun kierroksen j\xc3\xa4lkeen turva-auto poistui radalta. Max Verstappen ohitti Kimi R\xc3\xa4ikk\xc3\xb6sen heti uusintal\xc3\xa4hd\xc3\xb6ss\xc3\xa4 ja nousi kilpailussa kolmanneksi, Mercedesten johtaessa kilpailua. Felipe Massa sai 5 sekunnin aikarangaistuksen ohittaessaan ennen varikkoviivaa, uusintal\xc3\xa4hd\xc3\xb6ss\xc3\xa4._NEWLINE_Marcus Ericsson ajoi sein\xc3\xa4\xc3\xa4n p\xc3\xa4\xc3\xa4suoralle tultaessa, kierroksella 12. Turva-auto tuli radalle. Ericsson oli vaihtanut sadekelinrenkaat v\xc3\xa4likelinrenkaisiin ennen ulosajoaan. Muun muassa Mercedes-kuljettajat ja Kimi R\xc3\xa4ikk\xc3\xb6nen jatkoivat sadekelinrenkailla radalla. Daniel Ricciardo teki turva-auton per\xc3\xa4ss\xc3\xa4 varikkopys\xc3\xa4hdyksen ja sai 5 sekunnin aikasakon. Yhdeks\xc3\xa4ntoista ajetun kierroksen j\xc3\xa4lkeen turva-auto kaartoi varikolle. Uusintal\xc3\xa4hd\xc3\xb6ss\xc3\xa4 R\xc3\xa4ikk\xc3\xb6nen menetti autonsa hallinnan p\xc3\xa4\xc3\xa4suoralla ja t\xc3\xb6rm\xc3\xa4si sein\xc3\xa4\xc3\xa4n. Kilpailu keskeytettiin punaisella lipulla._NEWLINE_Kilpailu jatkui turva-auton per\xc3\xa4ss\xc3\xa4, mutta keskeytettiin muutaman kierroksen j\xc3\xa4lkeen uudestaan punaisella lipulla rankkasateen vuoksi. Kierroksella 32 kilpailu jatkui normaalisti lent\xc3\xa4v\xc3\xa4ll\xc3\xa4 l\xc3\xa4hd\xc3\xb6ll\xc3\xa4. Uusintal\xc3\xa4hd\xc3\xb6ss\xc3\xa4 mutkassa kolme Max Verstappen ohitti ulkokautta Nico Rosbergin nousten toiseksi. Felipe Massa ajoi kierroksella 47 sein\xc3\xa4\xc3\xa4n samassa paikassa kuin Ericsson. Samassa paikassa spinnasi -tai puolispinnasi kilpailun aikana my\xc3\xb6s muun muassa Max Verstappen, Nico Rosberg, Sebastian Vettel ja Fernando Alonso. Turva-auto tuli uudestaan radalle Massan kolarin my\xc3\xb6t\xc3\xa4 ja Max Verstappen tuli renkaiden vaihtoon sijalta kaksi._NEWLINE_Lewis Hamilton voitti Brasilian GP:n. Nico Rosberg ajoi toiseksi ja Max Verstappen kolmanneksi. Felipe Nasr ajoi kotikilpailussaan yhdeks\xc3\xa4nneksi saavuttaen Sauberin -sek\xc3\xa4 h\xc3\xa4nen itsens\xc3\xa4 kauden ainoat pisteet. Valtteri Bottas oli 11:s.'